|  |
| --- |
| Marosi Jánosné         Sióagárdon született 1951. május 31-én. Az általános iskolát itt helyben végezte Király Irén tanítványaként, s ez a tény kiváló alapot jelentett számára. Tanulmányait a Bezerédj István Közgazdasági Technikumban folytatta.1983-ban mérlegképes könyvelői képesítést szerzett.Munkahely választásait tekintve hűséges típusnak nevezhető. Az OTP-nél eltöltött rövid gyakornoki idő után a Tolna Megyei Sütőipari Vállalatnál dolgozott 5 évig, majd 1974-től napjainkig a Zomba és Vidéke Takarékszövetkezet Sióagárdi Kirendeltségének vezetője. Immár 34 éve!Kemény Zsigmond szavaival: „Kitűnővé egy szerencsés perc által is válhatunk; hasznos emberré a fáradságos évek tesznek.”Pénzügyekben mindenki fordulhat hozzá bizalommal. Több évtizedes tapasztalata, remek kapcsolattartó, kommunikációs képessége, empátiája biztosítéka annak, hogy a hozzá fordulóknak a pénzügyi gondok megoldásában a lehető legjobb megoldásokat megtalálja.Munkája elismeréséül 1998. októberében a Takarékossági Világnapon a „Takarékszövetkezetekért Emlékérem” ezüst fokozatával tüntették ki.A rendszerváltást követően önkormányzati képviselőként, majd később a pénzügyi bizottság tagjaként segítette az önkormányzat munkáját. Gazdasági kérdésekben magabiztosan foglalt állást, érvelt, és kitartott véleménye mellett.Meghatározó szerepet vállalt a „Sióagárd Jövője” Alapítvány létrehozásában. Hosszú ideig a kuratórium tagjaként tevékenykedett. A lehetőségekhez mérten erkölcsi és anyagi támogatást nyújtott az iskola, az óvoda, a szakkörök és civil szervezetek munkájához.A községet érintő nagy rendezvények: a hazavárók, falunapok, halfőzők egyik főszervezője. Vállalt feladatait precízen, helyismeretét, tapasztalatát felhasználva lelkiismeretesen teljesítette.Ezer szállal kötődik falujához, annak hagyományihoz, s ezen értékek megőrzése érdekében mindent megtesz. A helyi hagyományőrző egyesület egyik fő támogatója.Marosi Jánosné, Erzsike, Sióagárdnak egy olyan színes egyénisége, akinek mindig van határozott, megalapozott véleménye, ami sokak számára jelent helyes iránymutatást.Kérjük, segítse továbbra is Sióagárd lakosságát, közösségi életét.Zárszóként Dr Kőszegi György sorait idézném:        „Csak ő több, aki többet ad másnak,Ki emberként él a hivatásnak…”           Kívánunk hosszú, boldog életet, erőt, egészséget további munkájához! |
|                |
| Szűcs József, távollétében felolvasta: Háry János polgármester |
|        |
|  |
|                            |

|  |
| --- |
| **Marosi Jánosné,a „Sióagárdért Emlékérem” 2008. évi kitüntetettjeéletútjának és munkásságának méltatása***(Elhangzott Sióagárdon, 2008.  május 16-án)* |